tinamo rin niya sa kabila ng pagod at masasaklap na pagtitiis ang ligaya ng kanyang puso. samantala, si leoning ay nalulugod din naman sa kabilang dako. pusong umiibig sa kapwa puso ay pusong naliligaya. kay tamis dilidilihin! isang batisang pinagmumulan ng mga pangarap at kaaliwan para kay leoning ang kanyang puso sa dahilang siya'umiibig. datapwa'sa pagkalugod ni leoning ay parang nakatatanaw siya sa kabilang dako ng manipis na ulap: nalulugod siya sa harap ni eduardo, nguni'iilang sandali na lamang ang itatagal ng kanilang paguulayaw at pagpapalitan ng ngiti at titig. matatapos na ang paguusap nang lihim ng kanilang mga mata kung sakali'nahihinto ang kanilang paguusap. kinabukasan ay hindi na mauulit ang ganito. aalis na si eduardo at ang pangyayaring ito ay tila isang tinik na susubyang sa kanyang puso. magkakahiwalay silang maluwat. kay lungkot na mga sandali! kay eduardo man ay gayon din. parang subyang na dumuduro sa kaibuturan ng kanyang puso ang gayong paghihiwalay.